  Майя Бывальцева Удмуртиысь спортсменъёс Сергей Шарыпов но Сергей Корепанов спорт амалэн ветлонъя Россилэн Кубоказ призёръёс пӧлы шедизы. 4-тӥ куарусёнэ со сярысь ивортэ «Весь спорт» портал. Спортсменъёс 35 иськемын умой быгатонлыкъёссэс возьматӥзы. Удмуртилэсь но Мордовилэсь данзэс утись 24 аресъем Сергей Шарыпов финише кыкетӥ вуиз. Тодэ вайытом, со Рио-де-Жанейрое Россилэн сборнояз шедиз, но кунысьтымы ваньзэ капчи атлетъёсты палэнтэмен валче ӵошатсконъёсы пыриськыны ӧз быгаты. 32 аресъем Сергей Корепанов (Удмуртия но Москва понна вожвылъяське) куинетӥ луиз. Спорт амалэн ветлонъя Россилэн Кубокез Костромаын 3-тӥ куарусёнэ ортчиз. Тегъёс: Спорт Ижкар Удмуртия Россия вожвылъяськон капчиатлетика  